钦定古今图书集成/明伦汇编/氏族典/第598卷 > 《郑樵通志》 > 宇文深
## 钦定古今图书集成/明伦汇编/氏族典/第598卷 > 《郑樵通志》 > 宇文深

按《周书宇文测传》：“测弟深，字奴干，性鲠正，有器局。永
安初，起家秘书郎，拜厉武将军，寻除车骑府主簿。孝
武西迁，以功赐爵长乐县伯。太祖以深有谋略，欲引
致左右，图议政事，乃启为丞相府主簿。深说太祖进
取弘农，复克之。四年，从战河桥。六年，别监李弼军讨
白额稽胡，并有战功，进爵为侯，历东雍州刺史。深为”
政严明，示民以信，抑挫豪右，吏民怀之。闵帝受禅，进
位吏部中大夫，改封安化县公。保定初，除京兆尹，入
为司会中大夫。深少丧父，事兄甚谨。性多奇谲，好读
兵书。既在近侍，每进筹策。及在选曹，颇获时誉。性仁
爱，情隆宗党。从弟神誉、神庆幼孤，深抚训之，义均同
气，世亦以此称焉。天和三年，卒于位，谥曰《成康》。子孝
伯。